A Magyar Képzőművészeti Egyetem pályázatot hirdet a 2018/19-es tanévre felsőoktatási hallgatók tanulmányi célú mobilitására az **Erasmus+ Program** keretén belül, az alábbi feltételek szerint:

* Ösztöndíj támogatásban várhatóan kb. **45-50** fő részesül.
* A várható keretszámon felül van lehetőség 5 önköltséges helyre is pályázni. Ez a státusz ösztöndíjjal nem jár, a hallgatók élhetnek az Erasmus+ mobilitási program lehetőségeivel, de az utazás és kinttartózkodás teljes költségét maguk teremtik elő.
* Az Erasmus+ **ösztöndíj összege** országonként változik, ezeket a rátákat az Európai Bizottság határozza meg: <http://tka.hu/palyazatok/110/hallgatok-tanulmanyi-celu-mobilitasa>). Az Egyetem az ösztöndíjat euróban utalja.

*Fontos! A támogatás nem minden esetben fedezi az utazás és a külföldi tartózkodás teljes költségét.*

* A pályázatok az Erasmus+ Mobilitási Szabályzat pontszámítása alapján kerülnek elbírálásra (<http://www.mke.hu/sites/default/files/attachment/erasmus+szabalyzat20180125.pdf>).
* A bírálatot követően a Nemzetközi Iroda közzéteszi a 2018/19-es tanévre ösztöndíjat nyert hallgatók listáját, majd információs napot tart a hallgatóknak. A partnerintézményekbe történő pályázás csak ezután kezdődik.  
  Ennek első lépése: az MKE Erasmus+ koordinátora jelöli (nominálja) a partnerintézményekre az ösztöndíjat nyert hallgatókat. Ezután kerül sor az intézményenként változó kritériumok alapján összeállított pályázati anyag kiküldésére.
* A választható célintézmények listája a pályázat végén megadott Excelből elérhető. A lista folyamatosan frissülhet új megállapodások létrejöttével!
* A partnerintézmény értékeli a kiküldött portfoliókat és jelzi, hogy mely hallgatókat tudja fogadni. Az ösztöndíjat nyert hallgató helye a partnerintézményben csak pozitív válasz esetén garantált.
* A hallgatónak a fogadó intézményben tandíjat nem kell fizetnie, az MKE pedig a külföldi tartózkodás idejére is folyósítja a hallgató tanulmányi ösztöndíját.

*Figyelem****!****A 2014/15-ös tanévtől kezdődően olyan hallgatóknak is pályázhatnak, akik már voltak korábban Erasmus ösztöndíjasok, de a kint töltött idejük osztott képzésben nem éri el a 12, illetve osztatlan képzésben a 24 hónapot.*

**A pályázáshoz szükséges feltételek:**

* a jelentkező az MKE beiratkozott hallgatója (aktív félév, a tanulmányút ideje alatt is)
* **magyar/EU állampolgárság** vagy tartózkodási engedély
* **szakmai és nyelvi felkészültség** (megfelelő nyelvtudás angolul, vagy a célország nyelvén)

*Figyelem: Mivel az új Erasmus+ Program keretében megkötött intézményi kétoldalú szerződések megkövetelik a megfelelő szintű nyelvtudást, ez már a pályázatok elbírálásánál is fontos tényező. A****pályázati űrlapon a nyelvtudás szintjét jelölni kell****, nyelvvizsga esetén a nyelvvizsga megnevezése szükséges nyelvvizsga másolat csatolásával.*

**A pályázáshoz szükséges dokumentumok:**

* **Jelentkezési lap** (ld. a pályázat végén)
* **Önéletrajz** (legfeljebb 1 oldal magyarul és angolul vagy a célország nyelvén)
* **Munkaterv**(legfeljebb 1 oldal magyarul és angolul vagy a célország nyelvén)
* **Portfolió** – művész szakos hallgatók esetében (**legfeljebb A4**–es méret, **legfeljebb 15-20** munkáról fotó, videó, **név, szak, évfolyam** a portfolió külső borítóján feltüntetve).
* Ha a hallgató rendelkezik **nyelvvizsga bizonyítvánnyal**, akkor annak fénymásolata.

Figyelem! Erasmus+ ösztöndíjra csak a Nemzetközi Irodán keresztül lehet jelentkezni.

**Az összegyűjtött dokumentumok 1 nyomtatott példányát fogadóórán le kell adni a Nemzetközi Irodán és** emailben is el kell küldeni a [foreign@mke.hu](mailto:foreign@mke.hu) címre.

**A pályázat beadási határideje:**

2018. márc. 8. 14:00

*Figyelem! Későn beérkezett és hiányos pályázatokat nem áll módunkban elfogadni!*

A pályázatok elbírálásának határideje várhatóan: 2018. március 20.

További információk:

Lafferton Luca és Nagy Gabriella

Nemzetközi Iroda

Fogadóóra

hétfő, szerda 10:00-11:00

kedd, csütörtök 13:00-14:00  
tel: 478-0980, email: [foreign@mke.hu](mailto:foreign@mke.hu)